open-index/open-wikipedia-markdown huggingface dataset:
NGC 4340

Ο **[[Νέος Γενικός Κατάλογος|NGC]] 4340** είναι διπλά ραβδωτός φακοειδής γαλαξίας ο οποίος απέχει περίπου 55 εκατομμύρια έτη φωτός και βρίσκεται στον αστερισμό Κόμη Βερενίκης. Τον ανακάλυψε ο αστρονόμος Ουίλιαμ Χέρσελ (William Herschel) την 21η Μαρτίου 1784 και θεωρείται πως αποτελεί ζεύγος μαζί με τον NGC 4350. Επίσης ανήκει στο Σμήνος γαλαξιών της Παρθένου.

## Χαρακτηριστικά
Ο NGC 4340 έχει μια μικρή εσωτερική «ράβδο» ενσωματωμένη στον φωτεινό αστρικό δακτύλιο στον πυρήνα του. Παρόλο που ο δακτύλιος είναι φωτεινός, δεν υπάρχουν περιοχές σχηματισμού νέων αστέρων. Αντιθέτως αποτελείται κυρίως από παλαιούς αστέρες σε ένα περιβάλλον φτωχό σε αέρια. Το χρώμα του δακτυλίου είναι το ίδιο με το χρώμα του περιβάλλοντος γαλαξιακού «εξογκώματος», γεγονός που υποδηλώνει ότι πρόκειται πιθανώς για το απομεινάρι παλαιότερης περιόδου αστρογένεσης. Από τον εσωτερικό δακτύλιο διέρχεται και η μεγαλύτερη πρωτεύουσα «ράβδος» του γαλαξία. Προσεκτικότερη παρατήρηση δείχνει ότι οι δύο «ράβδοι» δεν είναι απολύτως ευθυγραμμισμένες, γεγονός που υποδηλώνει ότι μπορεί να περιστρέφονται ανεξάρτητα. Η πρωτεύουσα ράβδος συνδέεται επίσης με έναν άλλο δακτύλιο που περιβάλλει τις κεντρικές περιοχές του γαλαξία.

### Υπερκαινοφανής
Στις 27 Ιανουαρίου 1977 παρατηρήθηκε στον γαλαξία αυτόν ένας υπερκαινοφανής άγνωστου τύπου.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Κόμη Βερενίκης
4340
40245
07467
Κατηγορία:Σμήνος της Παρθένου
+03-32-21
Δήμαρχος-Πρόεδρος της Θέουτα

Ο **Δήμαρχος-Πρόεδρος της Αυτόνομης Πόλης της Θέουτα** (**') ή απλώς ο **Πρόεδρος της Θέουτα*' είναι ο πιο υψηλόβαθμος αξιωματούχος της [[Αυτόνομες κοινότητες της Ισπανίας|αυτόνομης κοινότητας]] της [[Θέουτα]] . Χάρις στο ειδικό καθεστώς των [[Ισπανία|Ισπανικών]] αυτόνομων κοινοτήτων, ο πρόεδρος της κοινότητας είναι και δήμαρχος της πόλης και κατ' επέκταση ενεργεί ως επικεφαλής της κυβέρνησης και ως πρόεδρος του Συμβουλίου της Θέουτα, του νομοθετικού σώματος της πόλης.

Ο σημερινός και τέταρτος Δήμαρχος-Πρόεδρος της Θέουτα είναι ο Χουάν Χεσούς Βίβας του [[Λαϊκό Κόμμα (Ισπανία)|Λαϊκού Κόμματος]], ο οποίος κατέχει το αξίωμα από τις 8 Φεβρουαρίου 2001. Μέχρι τον Ιούνιο του 1995, οπότε και εγκρίθηκε το Καταστατικό Αυτονομίας της περιοχής, η πόλη ήταν κομμάτι της επαρχίας [[Κάδιθ (επαρχία)|Κάδιθ]], αν και το αξίωμα του δημάρχου υπήρχε ήδη.

== Υποχρεώσεις και εξουσίες ==
Ο δήμαρχος έχει την ευθύνη να ηγηθεί της κυβέρνησης, να διορίσει τα μέλη της κυβέρνησής της, να εκπροσωπήσει την πόλη, να συγκαλεί και να προεδρεύει στις συνεδριάσεις της ολομέλειας, να σχεδιάσει, να αναπτύσσει και να εκτελέσει τις εξουσίες που ανατίθενται στις αυτόνομες πόλεις από το Σύνταγμα, να υπαγορεύει κανονισμούς, να συντάσσει τον προϋπολογισμό, να ηγείται τις δημόσιες υπηρεσίες και να προσλαμβάνει, να απολύει ή να τιμωρεί τους υπαλλήλους που την υπηρετούν, να επιτηρεί την τοπική αστυνομία, να καθοδηγεί τον αστικό σχεδιασμό, να ασκεί όλες τις δικαστικές ενέργειες για την υπεράσπιση των συμφερόντων της πόλης και να επιβάλλει όλα τα απαραίτητα μέτρα σε περίπτωση ανάγκης.

== Εκλογές ==
Το εκλογικό σύστημα ακολουθεί τις γενικές κατευθυντήριες γραμμές όλων των δημοτικών εκλογών. Οι πολίτες ψηφίζουν για να εκλέξουν τα δημοτικά συνέδρια ή τα τοπικά συμβούλια με βάση το καθολικό δικαίωμα ψήφου, με όλους τους υπηκόους άνω των δεκαοκτώ ετών, εγγεγραμμένους στον αντίστοιχο δήμο και σε πλήρη απόκτηση όλων των πολιτικών δικαιωμάτων ψήφους. Ο δήμαρχος-πρόεδρος εκλέγεται με τη σειρά του από την ολομέλεια της Θέουτας, με νομική ρήτρα που προβλέπει ότι ο υποψήφιος του κόμματος με τις περισσότερες ψήφους θα εκλεγεί αυτόματα για το αξίωμα σε περίπτωση που κανένας άλλος υποψήφιος δεν συγκεντρώσει απόλυτη πλειοψηφία ψήφων. 

== Κατάλογος των δημάρχων-προέδρων της Θέουτα ==
*Για κατάλογο των ηγετών πριν την αυτονομία της Θεούτα (πριν από το 1995), βλέπε: Κατάλογος κυβερνητών της Θέουτα''

## Παραπομπές

Κατηγορία:Θέουτα
Κατηγορία:Σελίδες με μη επιθεωρημένες μεταφράσεις
Παγίδα μελάνης

Η **παγίδα μελάνης** (αγγλικά: ink trap), γνωστή και ως **παγίδα μελανιού**, είναι σχεδιαστικό χαρακτηριστικό ορισμένων γραμματοσειρών. Για τον σχεδιασμό μιας γραμματοσειράς με παγίδες μελάνης, οι γωνίες ή οι λεπτομέρειες των γραμμάτων αφαιρούνται από τους γλύφους.Όταν το κείμενο τυπώνεται, το μελάνι διαχέεται φυσικά στις περιοχές που έχουν αφαιρεθεί. Χωρίς αυτές τις παγίδες, η περίσσεια μελανιού θα απλωνόταν προς τα έξω, καταστρέφοντας τις καθαρές ακμές των χαρακτήρων.

Οι παγίδες μελανιού είναι απαραίτητες κυρίως για μικρά μεγέθη γραμματοσειρών και χρησιμοποιούνται συχνά σε γραμματοσειρές που σχεδιάζονται για εκτύπωση σε χαμηλής ποιότητας χαρτί, όπως το χαρτί εφημερίδων. Αυτοί οι τύποι γραμματοσειρών βρίσκουν εφαρμογή σε περιπτώσεις όπως οι μικρές αγγελίες ή οι τηλεφωνικοί κατάλογοι, όπου η λεπτομέρεια και η αναγνωσιμότητα σε μικρά μεγέθη είναι κρίσιμες.

## Δείτε επίσης

* Σχεδιασμός γραμματοσειρών
* Τυπογραφία
## Παραπομπές


Κατηγορία:Τυπογραφία
Κατηγορία:Τυπογραφία-επέκταση
Μαρλέν Σμιτ

Η **Μαρλέν Σμιτ** (γερμανικά: *Marlene Schmidt*, γενν. 11 Νοεμβρίου 1937) είναι Γερμανίδα μηχανικός ελέγχου, ηθοποιός, τηλεοπτική παρουσιάστρια και Μις Υφήλιος 1961.

Το 1961 κέρδισε τον τίτλο της Μις Γερμανία που πραγματοποιήθηκε στο Μπάντεν-Μπάντεν. Εκπροσώπησε την Γερμανία στο διαγωνισμό Μις Υφήλιος 1961 που πραγματοποιήθηκε στο Μαϊάμι Μπιτς της Φλόριντα των Ηνωμένων Πολιτειών, όπου στέφθηκε νικήτρια.

## Παραπομπές


Κατηγορία:Γερμανίδες μοντέλα
Κατηγορία:Γερμανίδες ηθοποιοί κινηματογράφου
Κατηγορία:Γερμανοί μηχανικοί
Κατηγορία:Μις Υφήλιος
Σίλβια Χίτσκοκ

Η **Σίλβια Λουίζ Χίτσκοκ-Κάρσον** (αγγλικά: *Sylvia Louise Hitchcock-Carson*, 31 Ιανουαρίου 1946-16 Αυγούστου 2015) ήταν Αμερικανίδα μοντέλο και και Μις Υφήλιος 1967.

Το 1967 κέρδισε τον τίτλο στα Μις ΗΠΑ εκπροσωπώντας την Αλαμπάμα. Συμμετείχε στα Μις Υφήλιος 1967 που πραγματοποιήθηκε στο Μαϊάμι Μπιτς της Φλόριντα των Ηνωμένων Πολιτειών, όπου στέφθηκε νικήτρια.

## Παραπομπές


Κατηγορία:Αμερικανίδες μοντέλα
Κατηγορία:Μις Υφήλιος
Γκλόρια Ντίας

Η **Γκλόρια Μαρία Ασπιγιέρα Ντίας** (*Gloria Maria Aspillera Diaz*, γενν. 5 Απριλίου 1951) είναι Φιλιππινέζα ηθοποιός, μοντέλο και Μις Υφήλιος 1969. 

Το 1969 κέρδισε τον τίτλο στα Μις Φιλιππίνες. Συμμετείχε στα Μις Υφήλιος 1969 που πραγματοποιήθηκε στο Μαϊάμι Μπιτς της Φλόριντα των Ηνωμένων Πολιτειών, όπου στέφθηκε νικήτρια.

## Παραπομπές


Κατηγορία:Φιλιππινέζες μοντέλα
Κατηγορία:Φιλιππινέζες ηθοποιοί
Κατηγορία:Μις Υφήλιος
Υποβρύχιο κλάσης Mameli

Τα τέσσερα σκάφη της κλάσης υποβρυχίων ***Mameli*** ήταν από τα πρώτα που ναυπηγήθηκαν για το Ιταλικό Βασιλικό Ναυτικό (*Regia Marina*) μετά το τέλος του Α΄ Παγκοσμίου Πολέμου. Ορισμένα εξ αυτών πραγματοποίησαν περιπολίες την περίοδο του Ισπανικού Εμφυλίου, στο πλαίσιο της υποστήριξης που παρείχε η φασιστική Ιταλία στην πλευρά των Εθνικιστών. Το *Giovanni da Procida* ήταν το μοναδικό που επιχείρησε να τορπιλίσει πλοίο εκείνη την περίοδο, χωρίς επιτυχία. Επίσης, όλα τα υποβρύχια της κλάσης ήταν ενεργά στον Β΄ Παγκόσμιο Πόλεμο. Μονάχα ένα χάθηκε την περίοδο του πολέμου και τα υπόλοιπα διαλύθηκαν για σκραπ το 1948.

## Περιγραφή
Τα υποβρύχια της κλάσης *Mameli*είχαν εκτόπισμα 823&nbsp;t (810&nbsp;LT) στην επιφάνεια και 1009&nbsp;t (993&nbsp;LT) σε κατάδυση. Το μήκος τους ήταν 64,6&nbsp;m, το  πλάτος 6,51&nbsp;m και το βύθισμά τους 4,3&nbsp;m. Μπορούσαν να επιχειρούν σε βάθος έως και 90&nbsp;m και το πλήρωμά τους αποτελούνταν από 49 αξιωματικούς υπαξιωματικούς και ναύτες.

Στην επιφάνεια προωθούνταν από δύο ντιζελοκινητήρες που απέδιδαν έως και 1550&nbsp;bhp. Όταν ήταν σε κατάδυση προωθούνταν από δύο ηλεκτροκινητήρες που απέδιδαν έως και 550&nbsp;hp. Η μέγιστη ταχύτητά τους έφθανε στους 15&nbsp;kn στην επιφάνεια και 7,2&nbsp;kn σε κατάδυση. Αντίστοιχα, η ακτίνα δράσης τους όταν έπλεαν στην επιφάνεια ήταν  (με ταχύτητα πλεύσης 8&nbsp;kn), ενώ σε κατάδυση ανέρχονταν σε  με ταχύτητα πλεύσης 3&nbsp;kn.

Διέθεταν τέσσερις τορπιλοσωλήνες των 533&nbsp;mm στην πλώρη και δύο ακόμη, ίδιου διαμετρήματος, στην πρύμνη ενώ μπορούσαν να μεταφέρουν έως και δέκα τορπίλες συνολικά. Τα *Mameli* διέθεταν επίσης ένα πυροβόλο των 102&nbsp;mm, ενώ αντιαεροπορική προστασία μπορούσαν να παρέχουν δύο πολυβόλα των 13,2&nbsp;mm.

## Πλοία

Πηγές

## Παραπομπές


## Βιβλιογραφία
* 
*
*
*
*

## Εξωτερικοί σύνδεσμοι
* 


Mameli
Σκολτ Σαάμι

**Σκολτ Σαάμι** ή **Σκολτς** ονομάζευαι μια εθνοτική ομάδα των Σαάμι. Ζουν επί του παρόντος μέσα και γύρω από τα χωριά Σεβετιγιάρβι, Κεβαγιάρβι, Νέλλιμ στο δήμο Ίναρι της Φινλανδίας, σε πολλά μέρη στην περιφέρεια Μούρμανσκ και στο χωριό Νέξντεν του δήμου Σορ-Βάρανγκερ. Οι Σαάμι Σκολτ θεωρούνται οι αυτόχθονες πληθυσμοί της συνοριακής περιοχής μεταξύ της σημερινής Φινλανδίας, της Ρωσίας και της Νορβηγίας, δηλαδή στη Χερσόνησο Κόλα και την παρακείμενη Φεννο-Σκανδιναβική ηπειρωτική χώρα. Ανήκουν στην ανατολική ομάδα των Σαάμι, λόγω της γλώσσας και των παραδόσεων τους και είναι παραδοσιακά Ορθόδοξοι Χριστιανοί και όχι Λουθηρανοί, όπως οι περισσότεροι Σαάμι και Φινλανδοί.

## Ιστορία

Ως αποτέλεσμα της Συνθήκης του Τάρτου (1920), η πατρίδα των Σκολτ Σάαμι χωρίστηκε στα δύο: το δυτικό τμήμα, το Πέτσενγκα, έγινε μέρος της Φινλανδίας και το ανατολικό μέρος έγινε μέρος της Σοβιετικής Ένωσης. Τα σύνορα έγιναν απειλή για την ταυτότητα των Σκολτ Σάαμι καθώς δυσκολεύονταν να ζήσουν όπως παραδοσιακά με την εκτροφή ταράνδων, το κυνήγι και το ψάρεμα ως πηγή του βιοπορισμού τους. Πολλοί Φινλανδοί μετανάστες επέστρεψαν στην παραδοσιακή πατρογονική εστία των Σκολτ Σάαμι. Το 1926, το ένα τέταρτο του πληθυσμού του Πέτσενγκα ήταν Σκολτ Σάαμι και το 1930 το ποσοστό έπεσε στο ένα έκτο.

Μετά τον Χειμερινό Πόλεμο (1939), η Φινλανδία έχασε το τμήμα της στη Χερσόνησου των Ψαράδων (Rybachiy) από τη Σοβιετική Ένωση και μετά τον Πόλεμο Συνέχειας (1941–1944), έχασε και το Πέτσενγκα. Ως αποτέλεσμα, οι Σκολτ Σάαμι που ζούσαν στο Σουονκίλα και στο Παατσγιόκι εκκενώθηκαν στη Φινλανδία, με τους Σκολτ Σουονκίλα να εγκαθίστανται στο Σεβετιγιάρβι, τους Σκολτ Παατσγιόκι στο Κεβαγιάρβι και κατά μήκος του ποταμού Ραουτογιόκι του Σεβετιγιάρβι και τους Σκολτ Πέτσενγκα στα χωριά Σεβετιγιάρβι και Νελίμ.

## Δημογραφικά στοιχεία
Οι τρέχουσες εκτιμήσεις ανεβάζουν τον αριθμό των εθνοτικών Σκολτ Σαάμι σε περίπου 1250, από τους οποίους περίπου 400 μπορούν να μιλούν Σααμικά Σκολτ. Οι περισσότεροι από αυτούς ζουν σήμερα στη Φινλανδία.

Στη Φινλανδία, τη Ρωσία και τη Νορβηγία αριθμούν περίπου 700, 400 και πιθανώς πάνω από 150.

## Θρησκεία
Οι Σκολτ Σαάμι ασπάστηκαν τον Χριστιανισμό μέσω του Αγίου Τρύφωνα του Πέτσενγκα τον 16ο αιώνα και ακόμη και σήμερα, η πλειοψηφία τους είναι μέλη της Ανατολικής Ορθόδοξης Εκκλησίας. Τον Αύγουστο του 2024,  ο Μητροπολίτης Σουηδίας Κλεόπας, εκπροσωπώντας τον Οικουμενικό Πατριάρχη, Βαρθολομαίο, μετέβη στις πόλεις Σεβετιγιάρβι της Φινλανδίας και Κίρκενες της Νορβηγίας, όπου συμμετείχε στους εορτασμούς και τις εκδηλώσεις μνήμης της 75ης επετείου από την επανεγκατάσταση των Σκολτ Σαάμι στις περιοχές Σεβετιγιάρβι, Κεβαγιάρβι και Νελίμ, μετά τον Β' Παγκόσμιο Πόλεμο.

## Παραπομπές


## Εξωτερικοί σύνδεσμοι

* Ethnologue’s Uralic, Sámi Family Tree
* Guided tour (HTML)

Κατηγορία:Ευρωπαίοι
Κατηγορία:Σκανδιναβία
Υποβρύχιο κλάσης Pisani

Τα τέσσερα υποβρύχια της κλάσης ***Pisani*** ναυπηγήθηκαν για το Ιταλικό Βασιλικό Ναυτικό (*Regia Marina*) στα τέλη της δεκαετίας του 1920. Ένα από αυτά, το *Vettore Pisani* πραγματοποίησε τον Αύγουστο του 1937, εν μέσω του Ισπανικού Εμφυλίου, περιπολία στα ανοικτά της Καταλονίας κατά τη διάρκεια της οποίας επιχείρησε ανεπιτυχώς να τορπιλίσει ένα πλοίο. Η παρουσία του ιταλικού σκάφους σε ισπανικά νερά έγινε στο πλαίσιο της ευρύτερης υποστήριξης που παρείχε η Φασιστική Ιταλία στην πλευρά των Εθνικιστών.

## Περιγραφή
Τα υποβρύχια της κλάσης *Pisani* σχεδιάστηκαν παράλληλα με τα σκάφη της κλάσης *[[Υποβρύχιο κλάσης Mameli|Mameli]]*. Ήταν μεγαλύτερων διαστάσεων συγκριτικά με τα *Mameli*, γεγονός που τους επέτρεπε να φέρουν μεγαλύτερη ποσότητα καυσίμου και κατά συνέπεια να έχουν μεγαλύτερη ακτίνα δράσης. Είχαν εκτόπισμα 866&nbsp;LT (880&nbsp;t) στην επιφάνεια και 1040&nbsp;LT (1057&nbsp;t) σε κατάδυση. Το μήκος ήταν 68,2&nbsp;m, το πλάτος 6,09&nbsp;m και το βύθισμα 4,93&nbsp;m. Μπορούσαν να επιχειρούν σε βάθος έως και 90&nbsp;m. Το πλήρωμα αποτελούνταν από 48 αξιωματικούς και ναύτες.

Στην επιφάνεια προωθούνταν από δύο κινητήρες ντίζελ ισχύος 1500&nbsp;bhp ενώ σε κατάδυση το έργο αυτό αναλάμβαναν δύο ηλεκτροκινητήρες των 550&nbsp;hp. Η μέγιστη ταχύτητα πλεύσης έφθανε τους 15&nbsp;kn στην επιφάνεια και τους 8,2&nbsp;kn σε κατάδυση. Η ακτίνα δράσης ανέρχονταν σε 5000&nbsp;ναυτικά μίλια στην επιφάνεια με ταχύτητα πλεύσης 8&nbsp;kn και σε 70&nbsp;ναυτικά μίλια με ταχύτητα πλεύσης 4&nbsp;kn όταν ήταν σε κατάδυση.

Ο κύριος οπλισμός αποτελούνταν από τέσσερις τορπιλοσωλήνες διαμέτρου 533&nbsp;mm στην πλώρη και άλλους δύο στην πρύμνη για τους οποίους έφεραν εννέα τορπίλες. Επίσης υπήρχε ένα πυροβόλο των 102&nbsp;mm, χάρη στο οποίο μπορούσαν να πληγούν στόχοι όταν το υποβρύχιο ήταν στην επιφάνεια, καθώς και δύο πολυβόλα των 13,2&nbsp;mm που παρείχαν αντιαεροπορική προστασία.

## Πλοία

## Παραπομπές


## Βιβλιογραφία
* 
*
*
*
*
*

## Εξωτερικοί σύνδεσμοι
* 


Pisani
Ελένη Φεσσά-Εμμανουήλ

Η **Ελένη Φεσσά-Εμμανουήλ** (Βόλος, 3 Απριλίου 1943) είναι Ελληνίδα αρχιτεκτόνισσα και ακαδημαϊκός,  με ειδίκευση στην αρχιτεκτονική του θεάτρου. Ούσα ομότιμη καθηγήτρια του Εθνικού και Καποδιστριακού Πανεπιστημίου Αθηνών, έχει δημοσιεύσει πολλά δοκίμια και βιβλία για τη σύγχρονη ελληνική αρχιτεκτονική.

Σπούδασε αρχιτεκτονική στο Εθνικό Μετσόβιο Πολυτεχνείο (1962–1967), όπου εκπόνησε τη διδακτορική της διατριβή με θέμα «Η θεατρική αρχιτεκτονική στη σύγχρονη Ελλάδα».

Το 1993 διορίστηκε επίκουρη καθηγήτρια στο Τμήμα Θεατρικών Σπουδών του ΕΚΠΑ. Τα τελευταία 20 χρόνια εργάζεται ως ιστορικός στον τομέα της νεοελληνικής αρχιτεκτονικής, γράφοντας άρθρα σε ελληνικά και ξένα έντυπα. Το 1995, η Φέσσα τιμήθηκε με το Βραβείο της Ακαδημίας Αθηνών για το δίτομο βιβλίο της «Η θεατρική αρχιτεκτονική στη σύγχρονη Ελλάδα».

## Εκδόσεις

* *Δομημένα περιβάλλοντα για αστικές πολιτιστικές δραστηριότητες στο πλαίσιο ενός ολοκληρωμένου εθνικού σχεδίου για την πολιτιστική αποκέντρωση* (1974)
* *Γιατί να ενσωματώσετε εκπαιδευτικές και κοινοτικές εγκαταστάσεις;* (1978)
* *Ιδεολογικά και πολιτισμικά ζητήματα στην αρχιτεκτονική της σύγχρονης Ελλάδας* (1978)
* *Πολιτιστική ανάπτυξη: Μια νέα πολιτική ευθύνη στην Ελλάδα* (1987)
* *Η δημόσια αρχιτεκτονική στη σύγχρονη Ελλάδα, 1720-1940* (1993)
* *Η αρχιτεκτονική του νεοελληνικού θεάτρου: 1720-1940* (1994)
* *Δοκίμια για τη νεοελληνική αρχιτεκτονική* (2001)
* Δώδεκα Έλληνες αρχιτέκτονες του Μεσοπολέμου (2005)

## Προσωπική ζωή
Είναι παντρεμένη από το 1969 με τον υδραυλικό μηχανικό και πολιτικό Δημήτρη Φεσσά. Έχουν αποκτήσει δύο τέκνα· τον Σταύρο και την Αντιγόνη.

## Παραπομπές


Κατηγορία:Έλληνες αρχιτέκτονες
Κατηγορία:Απόφοιτοι του Εθνικού Μετσόβιου Πολυτεχνείου
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Άγιος Τρύφων του Πέτσενγκα

Ο **Άγιος Τρύφων του Πέτσενγκα** (ρωσικά: *Преподобный Трифон Печенгский, Кольский*, φινλανδικά: *Pyhittäjä Trifon Petsamolainen (Kuolalainen)*, σααμικά σκολτ: *Pâʹss Treeffan*, 1495–1583) ήταν Ρώσος Ορθόδοξος μοναχός στην ανατολική Χερσόνησο Κόλα της Λαπωνίας τον 16ο αιώνα. Θεωρείται ο ιδρυτής της Μονής Πέτσενγκα και «Διαφωτιστής των Σαάμι».

## Ζωή και ιεραποστολικό έργο
Βαπτισμένος με το όνομα Μητροφάνης, ήταν γιος ιερέα από την περιοχή Νόβγκοροντ. Εκπαιδευμένος ως στρατιωτικός Μηχανικού, ένιωθε ότι κλήθηκε από τον Θεό να κηρύξει το Ευαγγέλιο στους Σαάμι.  Αν και αντιμετώπισε εχθρότητα από τους ειδωλολάτρες, ήταν αποτελεσματικός στο να πείσει πολλούς από αυτούς να ασπαστούν τον Χριστιανισμό. Η αποτελεσματικότητά του αποδίδεται στο γεγονός ότι αφιέρωσε χρόνο για να μελετήσει τις πεποιθήσεις και τις γλώσσες τους.

Με την άδεια του Αρχιεπισκόπου Μακαρίου του Νόβγκοροντ να ιδρύσει μια εκκλησία του Ευαγγελισμού στα βόρεια, ο Μητροφάνης εκάρη μοναχός με το θρησκευτικό όνομα Τρύφων και χειροτονήθηκε ιερομόναχος. Μετά τη χειροτονία και την κηδεμονία του, ο Τρύφωνας έγινε αρχηγός της Μονής της Αγίας Τριάδας στις όχθες του ποταμού Πέτσενγκα. Συνέχισε να διαδίδει το Ευαγγέλιο στους κατοίκους κοντά στο ποτάμι.

## Αγιοποίηση

Ο Άγιος Τρύφων πέθανε το 1583 σε ηλικία 88 ετών και τιμάται στις 15 Δεκεμβρίου (με το Ιουλιανό ημερολόγιο) στην Ανατολική Ορθόδοξη Εκκλησία. Οι Ρώσοι ναυτικοί προσεύχονται παραδοσιακά στον Άγιο Τρύφωνα όταν βρίσκονται σε κίνδυνο.

Ο Άγιος Τρύφων είναι σχετικά άγνωστος στις μεγαλύτερες ορθόδοξες παραδόσεις, αλλά πέτυχε και διατήρησε δημοτικότητα μεταξύ των Ορθοδόξων Χριστιανών στις Περιφέρειες της Λαπωνίας. Η δημοτικότητά του αποδίδεται συχνά στα επιδέξια μείγματα της Ορθοδοξίας και των παγανιστικών πρακτικών του.

## Παραπομπές


## Εξωτερικοί σύνδεσμοι

Κατηγορία:Ρώσοι μοναχοί
Κατηγορία:Άγιοι της Ορθόδοξης Εκκλησίας
Υποβρύχιο κλάσης Argonauta

Τα υποβρύχια της κλάσης ***Argonauta*** ήταν τα πρώτα της λεγόμενης «Σειράς 600». Επρόκειτο για σκάφη σχεδιασμένα να επιχειρούν σε παράκτιες περιοχές. Την δεκαετία του 1930 ναυπηγήθηκαν εφτά σκάφη της κλάσης αυτής για το Ιταλικό Βασιλικό Ναυτικό (*Regia Marina*) και ορισμένα εξ αυτών είχαν εμπλοκή στα τεκταινόμενα του Ισπανικού Εμφυλίου, στο πλαίσιο της υποστήριξης που παρείχε η Φασιστική Ιταλία στην πλευρά των Εθνικιστών. Όλα τους έλαβαν μέρος στις επιχειρήσεις του Β΄ Παγκοσμίου Πολέμου και όλα πλην ενός χάθηκαν κατά τη διάρκεια της σύρραξης.

## Περιγραφή
Σχεδιαστικά τα πλοία της κλάσης *Argonauta* ήταν βασισμένα στα προγενέστερα της κλάσης *[[Υποβρύχιο κλάσης Squalo|Squalo]]*. Είχαν εκτόπισμα 660&nbsp;t (650&nbsp;LT) στην επιφάνεια και 813&nbsp;t (800&nbsp;LT) σε κατάδυση. Το μήκος τους ήταν 61,5&nbsp;m, το πλάτος τους 5,7&nbsp;m και το βύθισμά τους 4,7&nbsp;m. Μπορούσαν να επιχειρούν σε βάθος έως 80&nbsp;m και το πλήρωμά τους αποτελούνταν από 44 αξιωματικούς, υπαξιωματικούς και ναύτες. 

Στην επιφάνεια προωθούνταν από δύο ντιζελοκινητήρες των 750&nbsp;bhp, ενώ σε κατάδυση το έργο αυτό αναλάμβαναν δύο ηλεκτροκινητήρες των 400&nbsp;hp. Η μέγιστη ταχύτητα πλεύσης στην επιφάνεια ήταν 14&nbsp;kn και 8&nbsp;kn σε κατάδυση. Αντίστοιχα, η ακτίνα δράσης ήταν  στην επιφάνεια με ταχύτητα πλεύσης 8&nbsp;kn και  με ταχύτητα πλεύσης 3&nbsp;kn όταν ήταν σε κατάδυση.

Διέθεταν τέσσερις τορπιλοσωλήνες των 533&nbsp;mm στην πλώρη και δύο ίδιου διαμετρήματος στην πρύμνη, ενώ μπορούσαν να μεταφέρουν έως και δώδεκα τορπίλες. Διέθεταν επίσης ένα πυροβόλο των 102&nbsp;mm με το οποίο μπορούσαν να πλήξουν στόχους στην επιφάνεια καθώς και δύο πολυβόλα των 13,2&nbsp;mm για αντιαεροπορική προστασία.

## Πλοία

Πηγές

## Παραπομπές


## Βιβλιογραφία
* 
*
*
*
*

## Εξωτερικοί σύνδεσμοι
*  


Argonauta
NGC 4262

Ο **[[Νέος Γενικός Κατάλογος|NGC]] 4262** είναι ραβδωτός φακοειδής γαλαξίας στον αστερισμό Κόμη Βερενίκης. Τον ανακάλυψε ο αστρονόμος Ουίλιαμ Χέρσελ (William Herschel) στις 8 Απριλίου 1784. Ανήκει στο Σμήνος γαλαξιών της Παρθένου και απέχει περίπου πενήντα εκατομμύρια έτη φωτός από τον Γαλαξία μας.

## Χαρακτηριστικά
Η επιφανειακή φωτεινότητα της κεντρικής «ράβδου» του γαλαξία αυτού είναι υψηλή.

Υπάρχουν ασυνήθιστα μεγάλα αποθέματα ουδέτερου υδρογόνου για έναν φακοειδή γαλαξία, το μεγαλύτερο μέρος των οποίων βρίσκεται σε έναν δακτύλιο με κλίση σε σχέση με το γαλαξιακό επίπεδο του NGC 4262. Επίσης, χάρη στο διαστημικό τηλεσκόπιο GALEX έχουν παρατηρηθεί πολυάριθμα ανοικτά σμήνη νεαρών άστρων στον προαναφερθέντα δακτύλιο. Εικάζεται πως ο δακτύλιος αυτός σχηματίστηκε διότι στο παρελθόν ο NGC 4262 προσέλκυσε βαρυτικά ποσότητες υδρογόνου από άλλον γαλαξία που διέρχονταν τότε κοντά του, πιθανότατα από τον γειτονικό σπειροειδή Μεσιέ 99.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί φακοειδείς γαλαξίες
Κατηγορία:Κόμη Βερενίκης
4262
39676
07365
Κατηγορία:Σμήνος της Παρθένου
+03-31-101
Τζορτζίνα Ρισκ

Η **Τζορτζίνα Ρισκ** ( جورجينا رزق, γεννημένη 3 Ιανουαρίου 1953) είναι Λιβανέζα μοντέλο, socialite και Μις Υφήλιος 1971.  

Εκπροσώπησε τον Λίβανο στα Μις Υφήλιος 1971, κάνοντάς την την πρώτη Λιβανέζα και την πρώτη από Μέση Ανατολή/Δυτική Ασία που κέρδισε αυτόν τον τίτλο. Πριν από αυτό, στέφθηκε Μις Λίβανος 1970 και εκπροσώπησε τον Λίβανο στον διαγωνισμό Μις Κόσμος, αλλά δεν κατάφερε να λάβει θέση.

Είναι σύζυγος του Λιβανέζου τραγουδιστή και ηθοποιού Walid Toufic.

## Παραπομπές

Κατηγορία:Μις Υφήλιος
Μαργκαρίτα Μοράν

Η **Μαργκαρίτα Μοράν** (πλήρες όνομα: *Maria Margarita Roxas Moran* Μαρία Μαργκαρίτα Ρόξας Μοράν, γεννημένη 15 Σεπτεμβρίου 1953) είναι Φιλιππινέζα μοντέλο, ηθοποιός, υπέρμαχος της ειρήνης και Μις Υφήλιος 1973. 

Το 1973 κέρδισε τον τίτλο στα Μις Φιλιππίνες. Συμμετείχε στα Μις Υφήλιος 1967 που πραγματοποιήθηκε στο Ωδείο Ηρώδου του Αττικού στην Αθήνα όπου στέφθηκε νικήτρια.

Υπήρξε πρόεδρος του Μπαλέτου Φιλιππίνων και προηγουμένως υπηρέτησε ως πρόεδρος του Πολιτιστικού Κέντρου των Φιλιππίνων.

## Παραπομπές

Κατηγορία:Μις Υφήλιος
Κατηγορία:Φιλιππινέζες μοντέλα
Αρχιεπίσκοπος Αθηνών και πάσης Ελλάδος

*Για την Αρχιεπισκοπή: [[Ιερά Αρχιεπισκοπή Αθηνών]]*

Ο τίτλος **Αρχιεπίσκοπος Αθηνών και πάσης Ελλάδος** είναι ο τίτλος που δίνεται στον εκάστοτε Προκαθήμενο της Αυτοκέφαλης Εκκλησίας της Ελλάδος.

## Ιστορία
Με την έκδοση του «Τόμου Αυτοκεφαλίας της Εκκλησίας της Ελλάδος» από το Οικουμενικό Πατριαρχείο Κωνσταντινουπόλεως το 1850, η τότε Μητρόπολη Αθηνών ανυψώθηκε σε Αρχιεπισκοπή, δηλαδή επικεφαλή των υπολοίπων Μητροπόλεων της νέας Αυτοκέφαλης Εκκλησίας και στον επικεφαλή δόθηκε ο τίτλος «Αρχιεπίσκοπος Αθηνών και Πάσης Ελλάδος» που παραμένει μέχρι και σήμερα.

## Δικαιοδοσία
Ο εκάστοτε Αρχιεπίσκοπος Αθηνών είναι εκτός από επικεφαλής της Εκκλησίας της Ελλάδος, και ο Πρόεδρος της Ιεράς Συνόδου της Ιεραρχίας, δηλαδή του ανωτάτου διοικητικού οργάνου της Αυτοκέφαλης Εκκλησίας. Ακόμη, διατελεί και Πρόεδρος της Διαρκούς Ιεράς Συνόδου. Όταν ο Αρχιεπισκοπικός Θρόνος χηρεύει, σύμφωνα με τους ιερούς κανόνες, τοποτηρητής ορίζεται ο παλαιότερος τα πρεσβεία (χρονικά) μητροπολίτης της Ιεραρχίας.

## Τίτλος και προσφώνηση
Μετά την ανύψωση της Μητροπόλεως Αθηνών σε Αρχιεπισκοπή Αυτοκέφαλης Εκκλησίας, ο Αρχιεπίσκοπος Αθηνών και πάσης Ελλάδος προσφωνείται Μακαριώτατος όπως όλοι οι Προκαθήμενοι των Πατριαρχείων και των Αυτοκεφάλων Εκκλησιών (εκτός του Οικουμενικού Πατριάρχη Κωνσταντινουπόλεως).

Κατηγορία:Ιερά Αρχιεπισκοπή Αθηνών
Υποβρύχιο κλάσης Bandiera

Τα υποβρύχια της κλάσης ***Bandiera*** ναυπηγήθηκαν για το Ιταλικό Βασιλικό Ναυτικό (*Regia Marina*) στα τέλη της δεκαετίας του 1920. Τον Σεπτέμβριο του 1937, εν μέσω του Ισπανικού Εμφυλίου ένα από αυτά τορπίλισε και βύθισε σοβιετικό πλοίο που μετέφερε εφόδια για τους Δημοκρατικούς. Το ιταλικό υποβρύχιο δρούσε στο πλαίσιο της υποστήριξης που παρείχε η Φασιστική Ιταλία στην πλευρά των Εθνικιστών.

## Περιγραφή
Η κλάση *Bandiera* ήταν μία μεγαλύτερων διαστάσεων βελτιωμένη εκδοχή της προγενέστερης κλάσης *[[Υποβρύχιο κλάσης Pisani|Pisani]]*. Τα πλοία της είχαν εκτόπισμα 940&nbsp;t (925&nbsp;LT) στην επιφάνεια και 1097&nbsp;t (1080&nbsp;LT) σε κατάδυση. Το μήκος τους ήταν 69,8&nbsp;m, το πλάτος 7,3&nbsp;m και το βύθισμά τους 5,26&nbsp;m. Μπορούσαν να επιχειρούν σε βάθος έως και 90&nbsp;m και το πλήρωμά τους αποτελούνταν από 53 αξιωματικούς και ναύτες.

Στην επιφάνεια προωθούνταν από δύο κινητήρες ντίζελ ισχύος 1500&nbsp;bhp ενώ σε κατάδυση το έργο αυτό αναλάμβαναν δύο ηλεκτροκινητήρες των 650&nbsp;hp. Η μέγιστη ταχύτητα πλεύσης στην επιφάνεια ήταν 15&nbsp;kn ενώ σε κατάδυση έφθανε τους 8,2&nbsp;kn. Η ακτίνα δράσης ήταν 4750&nbsp;ναυτικά μίλια με ταχύτητα πλεύσης 8,5&nbsp;kn και 60&nbsp;ναυτικά μίλια με ταχύτητα πλεύσης 4 kn σε κατάδυση. Ο οπλισμός του αποτελούνταν από οκτώ τορπιλοσωλήνες των 533&nbsp;mm, τέσσερις στην πλώρη και άλλους τόσους στην πρύμνη, για τους οποίους έφεραν δώδεκα τορπίλες. Επίσης υπήρχε ένα πυροβόλο των 102&nbsp;mm χαρή στο οποίο μπορούσαν να πληγούν στόχοι όταν το σκάφος ήταν στην επιφάνεια, καθώς και δύο πολυβόλα των 13,2&nbsp;mm για αντιαεροπορική προστασία.

## Πλοία

Πηγές

## Παραπομπές


## Βιβλιογραφία
* 
*
*
*
*


Bandiera
Χριστίνα Γκέντζου

Η **Χριστίνα Γκέντζου** (26 Ιουλίου 2005) είναι Ελληνίδα αθλήτρια του τάε κβον ντο και παραολυμπιονίκης. Το 2024 κατέκτησε το χρυσό μετάλλιο στο Ευρωπαϊκό Πρωτάθλημα και το χάλκινο στους Παραολυμπιακούς Αγώνες στην κατηγορία των 65 κιλών.

## Παραπομπές


Κατηγορία:Παραολυμπιονίκες
Κατηγορία:Έλληνες αθλητές του Τάε Κβον Ντο
Λους Μαρίνα Σουλοάγα

Η **Λους Μαρίνα Σουλοάγα** (ισπανικά: *Luz Marina Zuluaga*, 31 Οκτωβρίου 1938 – 2 Δεκεμβρίου 2015) ήταν Κολομβιανή μοντέλο και Μις Υφήλιος 1958.

Εκπροσώπησε την Κολομβία στα Μις Υφήλιος 1958 και ήταν η μόνη γυναίκα από την Κολομβία που κέρδισε το διαγωνισμό Μις Υφήλιος μέχρι 2014, καθώς η Παουλίνα Βέγα έγινε η δεύτερη νικήτρια, μετά την Σουλοάγα. 

Είχε τρεις γιους και μια κόρη. Πέθανε στις 2 Δεκεμβρίου 2015, σε ηλικία 77 ετών στο σπίτι της στο Μανισάλες.

## Παραπομπές


## Εξωτερικοί σύνδεσμοι
* 

Κατηγορία:Κολομβιανές μοντέλα
Κατηγορία:Μις Υφήλιος
Διονύσιος (κρατήρας)

αριστερά|μικρογραφία| Η περιοχή του κρατήρα σε εικόνα σεληνοχρωματικής μορφής (Si)
δεξιά|μικρογραφία| Πλάγια άποψη από το Apollo 15, στην οποία φαίνονται οι λαμπερές ακτίνες
δεξιά|μικρογραφία| Άλλη άποψη από το Apollo 15
[δεξιά|μικρογραφία| Λεπτομέρεια του εσωτερικού από το [Lunar Orbiter 5]]
Ο **Διονύσιος** είναι ένας σεληνιακός κρατήρας πρόσκρουσης που βρίσκεται στο δυτικό άκρο του Mare Tranquillitatis. Πήρε το όνομά του από τον Διονύσιο τον Αρεοπαγίτη, πρώτο επίσκοπο Αθηνών. Στα νοτιοανατολικά βρίσκεται το ζεύγος κρατήρων Ritter και Sabine. Ακριβώς στα βορειοδυτικά βρίσκεται το σύστημα αυλακώσεων που ονομάζεται Rimae Ritter. Αυτές οι σχισμές ακολουθούν μια γενικά βορειοδυτική κατεύθυνση.

Το χείλος του Διονυσίου είναι γενικά κυκλικό και παρουσιάζει ελάχιστα σημάδια φθοράς. Ο κρατήρας διαθέτει ένα μικρό σύστημα ακτίνων με ακτίνα άνω των 130 χιλιομέτρων. Ο σχηματισμός έχει υψηλή λευκαύγεια και εμφανίζεται λαμπερός όταν ο ήλιος είναι σχεδόν από πάνω κατά τη διάρκεια μιας πανσέληνου. Περιβάλλεται από φωτεινό φωτοστέφανο, με πιο σκούρο υλικό πιο μακριά. Ορισμένες πιο σκούρες εναποθέσεις έχουν τη μορφή σχετικά σπάνιων σκοτεινών ακτίνων.

## Παραπομπές


## Βιβλιογραφία
* 
* 
* 
* 
* 
* 
* 
* 
* 
* 
* 

## Εξωτερικές συνδέσεις
* Dionysius at The Moon Wiki
* Stratification in a Tranquil Sea, Lunar Reconnaissance Orbiter images of Dionysius
* 
* 

Κατηγορία:Κρατήρες Σελήνης
Κατηγορία:Διονύσιος ο Αρεοπαγίτης
YENNA

Το **YENNA** (ελλ: ***Γέννα***) είναι το πρώτο στούντιο άλμπουμ της Ελληνίδας μουσικού Μαρίνας Σάττι, το οποίο κυκλοφόρησε στις 27 Μαΐου 2022 από τη δισκογραφική Walnut Entertainment.

## Ιστορικό ονομασίας
Η Μαρίνα Σάττι εξήγησε τι σημαίνει η ονομασία του δίσκου αλλά και γενικότερα για εκείνη, αφού αντιπροσωπεύει την διαδικασία της δημιουργίας των τραγουδιών.«Μιλούσα με τον δάσκαλο του τραγουδιού μου και του έλεγα για τις διαδικασίες που έγραφα τα τραγούδια. Μου είπε ότι είναι ένα είδος γέννας και κάθε γέννα εμπεριέχει πόνο. Όταν την άκουσα αυτή την πρόταση λέω «ωχ, τι είπε!». Λέω αυτός θα είναι ο τίτλος του δίσκου. Ενώ προηγουμένως δεν είχα ορίσει τη θεματική και έγραφα τραγούδια, έλεγα «ωραίο είναι, αλλά γιατί να μπει στον δίσκο;». Όταν αποφάσισα τη θεματική λέω θα κάνω αυτό, θα γράψω ένα δίσκο που θα μιλάει για το πως είναι να φτιάχνεις ένα δίσκο!».

## Λίστα τραγουδιών

* ***Yiati Pouli M' (Den Kelaidis)*** / *Γιατί Πουλί Μ*' : Σινγκλ της τραγουδίστριας, το οποίο αποτελεί το πρώτο τραγούδι κατά σειρά στο άλμπουμ. Το τραγούδι αυτό μιλάει για την Άλωση της Κωνσταντινούπολης.«Με συγκινούσε πολύ αυτό το τραγούδι και οι στίχοι μιλούν για το πουλί που δεν μπορεί να τραγουδήσει, επειδή του έκοψαν τα φτερά. Είναι ένα τραγούδι που έλεγα χρόνια στα live. Έκανα ένα πειραματισμό και προσπαθούσα να αναπαράγω αυτό το συναίσθημα, την αίσθηση του ύμνου με τις πολλές φωνές».
* ***Pali*** (*Πάλι*) : Αποτελεί το δεύτερο τραγούδι κατά σειρά στο άλμπουμ και συνδυάζει παραδοσιακά και σύγχρονα μουσικά στοιχεία.
* ***Kritiko*** (*Κρητικό*) 
* ***Interlude*** 
* ***Ase me na figo*** (*Άσε με να φύγω*) 
* ***Prosefhi*** (*Προσευχή*) 
* ***Adii Dromi*** (*Άδειοι Δρόμοι*) 
* ***Spirto ke Venzini*** (*Σπίρτο και Βενζίνη*) : Αποτελεί το όγδοο τραγούδι κατά σειρά στο άλμπουμ. Η Σάττι ανέφερε ότι το τραγούδι αυτό συμβολίζει την αρχή της δημιουργίας του άλμπουμ.
* ***Ponos Krifos*** (*Πόνος Κρυφός*) 
* ***Nani*** (*Νάνι*) 
* ***Miroloi*** (*Μοιρολόι*) 

## Παραπομπές


Κατηγορία:Άλμπουμ του 2022
Κατηγορία:Ελληνική δισκογραφία
Γαλλικές βουλευτικές εκλογές 2012

Οι **Γαλλικές βουλευτικές εκλογές 2012** διεξήχθησαν στις 10 και 17 Ιουνίου (1ος και 2ος γύρος αντίστοιχα) (με διαφορετικές ημερομηνίες για τους ψηφοφόρους στις υπερπόντιες περιοχές) για την εκλογή των 577 μελών της 15ης Εθνοσυνέλευσης της Πέμπτης Γαλλικής Δημοκρατίας. Των εκλογών προηγήθηκαν οι προεδρικές εκλογές στις οποίες νικητής αναδείχθηκε ο Φρανσουά Ολλάντ.
 
Το Σοσιαλδημοκρατικό κόμμα του, το Σοσιαλιστικό, συνεργάστηκε με το πράσινο κόμμα Ευρώπη Οικολογία - Οι Πράσινοι στα πλαίσια του συνασπισμού της «Κοινοβουλευτικής Αριστεράς» ή της «Προεδρικής πλειοψηφίας», μαζί με άλλα μικρά κόμματα και άλλους υποψήφιους της Αριστεράς και της Κεντροαριστεράς και απέκτησαν απόλυτη πλειοψηφία στην εθνοσυνέλευση, για πρώτη φορά από τις βουλευτικές εκλογές του 1997, και για πρώτη φορά στην Πέμπτη δημοκρατία που η Αριστερά κερδίζει μη-πρόωρες βουλευτικές εκλογές. 

Η δεξιά παράταξη, η UDC ή η συμμαχία «Κοινοβουλευτική Δεξιά» έχασε 112 έδρες και μετακινήθηκε στην αντιπολίτευση.

Το ακροδεξιό Εθνικό Μέτωπο εξέλεξε 2 βουλευτές, επανεμφανίζοντας την ακροδεξιά στην Γαλλική εθνοσυνέλευση, ενώ το Αριστερό Μέτωπο έχασε βουλευτές.

Οι εκλογές παρουσίασαν ρεκόρ αποχής από το 1958, ξεπερνώντας το προηγούμενο ρεκόρ του 2007, αγγίζοντας το ποσοστό του 42,78% στον πρώτο γύρο και του 44,60% στον δεύτερο.

Πέντε από τις 577 εκλογικές περιφέρειες είδαν τα αποτελέσματά τους να ακυρώνονται, γεγονός που οδήγησε στη διοργάνωση μερικών βουλευτικών εκλογών τους επόμενους μήνες.

## Δημοσκοπήσεις

## Αποτελέσματα

2012
Κατηγορία:Εκλογές του 2012
Κομητεία Μοντγκόμερι (Οχάιο)

Η **Κομητεία Μοντγκόμερι** () είναι κομητεία στην πολιτεία του Οχάιο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 537,309.άτομα. Η διοικητική πρωτεύουσα (*έδρα *) είναι το Ντέιτον. 

Η κομητεία ονομάστηκε προς τιμήν του Ρίτσαρντ Μοντγκόμερι, ενός Αμερικανού στρατηγού, ο οποίος σκοτώθηκε το 1775 ενώ προσπαθούσε να καταλάβει την πόλη του Κεμπέκ, στον Καναδά.  Η κομητεία Μοντγκόμερι είναι μέρος της Μητροπολιτικής Στατιστικής Περιοχής Ντέιτον, του Οχάιο.
## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.200 τ.χλμ εκ των οποίων 1,193 τ.χλμ είναι στεριά και 7 τ.χλμ καλύπτονται από ύδατα (λίμνες, ποτάμια).
### Γειτονικές κομητείες

* Κομητεία Μαϊάμι (βόρεια)
* Κομητεία Κλαρκ (βορειοανατολικά)
* Κομητεία Γκριν (ανατολικά)
* Κομητεία Γουόρεν (νότια)
* Κομητεία Μπάτλερ (νοτιοδυτικά)
* Κομητεία Πρεμπλ (δυτικά)
* Κομητεία Νταρκ (βορειοδυτικά)

## Παραπομπές


Κατηγορία:Κομητείες του Οχάιο
Κοινότητα Μακρυχωρίου

Έγινε ανεξάρτητη Κοινότητα το 1912, με πρώτο πρόεδρο τον αείμνηστο Μιχάλη Σαμολαδά.

Στην Κοινότητα Μακρυχωρίου ανήκε και ο Συνοικισμός της Γυρτώνης που βρίσκεται 8 χιλιόμετρα Νοτιοδυτικά του χωριού, στο κέντρο σχεδόν μίας πολύ εύφορης πεδιάδας. Το 1997 δημιουργήθηκε ο Δήμος Μακρυχωρίου με έδρα το Μακρυχώρι Λάρισας, σύμφωνα με τον Νόμο 2539/1997 γνωστό ως «Ιωάννης Καποδίστριας». Στον τέως Δήμο Μακρυχωρίου, ο οποίος υφίστατο έως τα τέλη του 2010, ανήκαν οι πρώην Κοινότητες Ευαγγελισμού, Παραποτάμου, Ελάτειας και ο Συνοικισμός της Γυρτώνης. Ο Δήμος κατά την απογραφή του 2001 είχε 2.976 κατοίκους, οι 1.787 από τους οποίους ζούσαν στο Μακρυχώρι. Από το 2011 υπάγεται διοικητικά στο διευρυμένο Δήμο Τεμπών.

## Κοινοτάρχες και δήμαρχοι

## Παραπομπές
Μαλιμπεϊλί

Το **Μαλιμπεϊλί** (αζερικά: Malıbəyli), ή **Ατζαπνιάκ** (αρμενικά: Աջափնյակ), είναι χωριό που βρίσκεται στην Επαρχία Χοτζαλί του Αζερμπαϊτζάν. Ήταν μέρος της επαρχίας Σούσα, μαζί με τα χωριά Ασαγί Γκουστσουλάρ και Γιουχαρί Γκουστσουλάρ, μέχρι τις 5 Δεκεμβρίου 2023.

## Παραπομπές


Κατηγορία:Χωριά του Αζερμπαϊτζάν
Κοινότητα Ελατείας

Η κοινότητα Ελατείας συστάθηκε στις 31 Αυγούστου 1912 με την απόσπαση του οικισμού με την απόσπαση του οικισμού Μικρόν Κεσερλί από το δήμο Νέσσωνος και τον ορισμό του ως έδρα της κοινότητας. Λειτούργησε ως κοινότητα ως την κατάργησή της το 1997 και την προσάρτησή της στο δήμο Μακρυχωρίου.

## Κοινοτάρχες

: Αργότερα, πρόεδρος της Κοινότητας έγινε ο Αντώνης Γκανάτσιος (1968-2021), προϊστάμενος της Δημοτικής Αστυνομίας Λάρισας.

## Παραπομπές


Κατηγορία:Δήμος Τεμπών
Μάνλι Πάλμερ Χολ

Ο **Μάνλι Πάλμερ Χολ** (18 Μαρτίου 1901 – 29 Αυγούστου 1990) ήταν Καναδός συγγραφέας, λέκτορας, αστρολόγος και μυστικιστής. Κατά τη διάρκεια της 70ετούς καριέρας του έδωσε χιλιάδες διαλέξεις και δημοσίευσε πάνω από 150 έργα, από τα οποία το πιο γνωστό είναι «Οι Μυστικές Διδασκαλίες Όλων των Εποχών» (1928). Το 1934 ίδρυσε την Εταιρεία Φιλοσοφικής Έρευνας στο Λος Άντζελες.

Ο Χολ γεννήθηκε το 1901 στο Πήτερμπαροου του Οντάριο, στον Καναδά, από τη Λουίζ Πάλμερ Χολ, χειροπράκτη και μέλος της Αδελφότητας των Ροδόσταυρων, και τον Γουίλιαμ Σ. Χολ, οδοντίατρο. Λέγεται ότι ο Χολ δεν γνώρισε ποτέ τον πατέρα του. Το 1919, ο Χολ εγκαταστάθηκε στο Λος Άντζελες για να επανενωθεί με τη βιολογική του μητέρα, η οποία ζούσε στη Σάντα Μόνικα. Πολύ σύντομα άρχισε να έλκεται από τον μυστικισμό, τις εσωτερικές φιλοσοφίες και τις βασικές αρχές τους.

## Παραπομπές


## Εξωτερικοί σύνδεσμοι
* 
* Philosophical Research Society

Κατηγορία:Καναδοί συγγραφείς
Κατηγορία:Αμερικανοί ελευθεροτέκτονες
Acciaio (υποβρύχιο)

Το ***Acciaio*** ήταν το πρώτο σκάφος της ομώνυμης κλάσης υποβρυχίων που ναυπηγήθηκαν για το Ιταλικό Βασιλικό Ναυτικό (*Regia Marina*) κατά τη διάρκεια του Β΄ Παγκοσμίου Πολέμου.

## Περιγραφή

Τα υποβρύχια της κλάσης *Acciaio* ήταν βελτιωμένες εκδοχές των προηγούμενων σκαφών της κλάσης *[[Υποβρύχιο κλάσης Adua|Adua]]*. Το εκτόπισμά τους ήταν 697&nbsp;t (686&nbsp;LT) στην επιφάνεια και 850&nbsp;t (840&nbsp;LT) σε κατάδυση. Το μήκος τους ήταν 60,18&nbsp;m, το πλάτος τους 6,44&nbsp;m και το βύθισμά τους 6,44&nbsp;m.

Στην επιφάνεια προωθούνταν από δύο ντιζελοκινητήρες των 700&nbsp;bhp, ενώ όταν ήταν σε κατάδυση το έργο αυτό αναλάμβαναν δύο ηλεκτροκινητήρες των 400&nbsp;hp. Η μέγιστη ταχύτητα πλεύσης έφθανε τους 14&nbsp;kn στην επιφάνεια και τους 7,3&nbsp;kn σε κατάδυση. Αντίστοιχα η ακτίνα δράσης τους έφθανε τα  στην επιφάνεια με ταχύτητα πλεύσης 8,5&nbsp;kn και τα  σε κατάδυση, με ταχύτητα πλεύσης 3&nbsp;kn.

Διέθεταν έξι τορπιλοσωλήνες των 533&nbsp;mm, τέσσερις στην πλώρη και δύο στην πρύμνη. Επίσης υπήρχε ένα πυροβόλο των 100&nbsp;mm με το οποίο μπορούσαν να πλήξουν στόχους στην επιφάνεια. Αντιαεροπορική προστασία παρείχε ένα ή δύο πυροβόλα των 20&nbsp;mm ή εναλλακτικά ένα ή δύο ζεύγη πολυβόλων των 13,2&nbsp;mm.

## Επιχειρησιακή ιστορία
Το *Acciaio* ναυπηγήθηκε στις εγκαταστάσεις της OTO στο Μουτζιάνο (Muggiano). Οι εργασίες άρχισαν την 21η&nbsp;Νοεμβρίου 1940 και καθελκύστηκε στις 22&nbsp;Ιανουαρίου 1941. Εντάχθηκε σε υπηρεσία στις 30&nbsp;Οκτωβρίου του έτους αυτού Η πρώτη από τις εννέα συνολικά περιπολίες του άρχισε στις 29&nbsp;Μαρτίου 1942. Όλες πραγματοποιήθηκαν στην Μεσόγειο και η μοναδική επιτυχία του ήταν όταν κατάφερε στις 7&nbsp;Φεβρουαρίου 1943 να βυθίσει τη μηχανότρατα *Tervani* στα ανοικτά των αλγερινών ακτών.

Η τελευταία αποστολή του υποβρυχίου ξεκίνησε στις 10&nbsp;Ιουλίου 1943, όταν απέπλευσε από τη Λα Μανταλένα (La Maddalena) με σκοπό να πλήξει συμμαχικά πλοία που μετείχαν στην απόβαση στην Σικελία. Την 13η του ίδιου μήνα το βρετανικό υποβρύχιο HMS ''Unruly'' βύθισε το *Acciaio* με συνέπεια να χάσουν τη ζωή τους όλα τα μέλη του πληρώματός του.

## Παραπομπές


## Βιβλιογραφία
* 
*
*

Κατηγορία:Υποβρύχια κλάσης Acciaio
Κατηγορία:Ιταλικά υποβρύχια του Β΄ Παγκοσμίου Πολέμου
Κοινότητα Όσσης

Η **Κοινότητα Όσσης** συστάθηκε στις 31 Αυγούστου 1912 με με την απόσπαση του οικισμού Ασαρλίκ από το δήμο Νέσσωνος και τον ορισμό του ως έδρα της κοινότητας.  Ο οικισμός μετονομάστηκε σε Όσσα στις 2 Δεκεμβρίου 1932 και λειτούργησε ως κοινότητα Όσσης ως το 1998, οπότε καταργήθηκε.

Πριν από τη μεταρρύθμιση της τοπικής αυτοδιοίκησης το 2011, ήταν μέρος του Δήμου Νέσσωνος, του οποίου ήταν δημοτική περιφέρεια. Η απογραφή του 2011 κατέγραψε 530 κατοίκους στο χωριό και 456 κατοίκους στην κοινότητα. Η κοινότητα καλύπτει έκταση 13,509 χλμ 2 .

## Διατελέσαντες πρόεδροι

## Παραπομπές
Κομητεία Μοντγκόμερι (Τζόρτζια)

Η **Κομητεία Μοντγκόμερι** () είναι κομητεία στην πολιτεία της Τζόρτζια των Ηνωμένων Πολιτειών. Κατά την απογραφή του 2020, ο πληθυσμός ήταν 8,610. άτομα . Η διοικητική πρωτεύουσα (*έδρα*) είναι  το Μάουντ Βέρνον.
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 630 τ.χλμ εκ των οποίων 620 τ.χλμ είναι στεριά και 10 τ.χλμ καλύπτονται από ύδατα (λίμνες, ποτάμια).
### Γειτονικές κομητείες
* Κομητεία Τρόιτλεν (βόρεια)
* Κομητεία Τούμπς (ανατολικά)
* Κομητεία Τζεφ Ντέιβις (νότια)
* Κομητεία Γουίλερ (δυτικά)

## Παραπομπές


Κατηγορία:Κομητείες της Τζόρτζια
Κομητεία Μοντγκόμερι (Πενσυλβάνια)

Η **Κομητεία Μοντγκόμερι** () είναι κομητεία στην κοινοπολιτεία της Πενσυλβάνια των Ηνωμένων Πολιτειών. Κατά την απογραφή του 2020,  ο πληθυσμός ήταν 856,553 άτομα. Η διοικητική πρωτεύουσα (*έδρα της κομητείας*) είναι το Νοριστάουν.

Σύμφωνα με το Γραφείο Απογραφής των ΗΠΑ η κομητεία έχει συνολική έκταση 1.260 τ.χλμ εκ των οποίων 1,250 τ.χλμ είναι στεριά και 10  τ.χλμ καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Πενσυλβάνια
Κομητεία Μοντγκόμερι (Νέα Υόρκη)

Η **Κομητεία Μοντγκόμερι** () είναι κομητεία στην πολιτεία της Νέας Υόρκης των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 49,532 άτομα. Η διοικητική πρωτεύουσα (*έδρα*) είναι η Φόντα. 

Η κομητεία ονομάστηκε προς τιμήν του Ρίτσαρντ Μοντγκόμερι, ενός Αμερικανού στρατηγού της Αμερικανικής Επανάστασης, ο οποίος σκοτώθηκε το 1775 ενώ προσπαθούσε να καταλάβει την πόλη του Κεμπέκ, στον Καναδά.

Σύμφωνα με το Γραφείο Απογραφής των ΗΠΑ η κομητεία έχει συνολική έκταση 1.100 τ.χλμ εκ των οποίων 1,040 τ.χλμ είναι στεριά και 60  τ.χλμ καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Νέας Υόρκης
Κομητεία Μοντγκόμερι (Μέριλαντ)

Η **Κομητεία Μοντγκόμερι** () είναι κομητεία στην πολιτεία του Μέριλαντ των Ηνωμένων Πολιτειών Αμερικής. Κατά την απογραφή του 2020,  ο πληθυσμός ήταν 1,062,061 άτομα. Η διοικητική πρωτεύουσα (*έδρα της κομητείας*) είναι το Ρόκβιλλ. 

Σύμφωνα με το Γραφείο Απογραφής των ΗΠΑ η κομητεία έχει συνολική έκταση 1.310 τ.χλμ εκ των οποίων 1,270 τ.χλμ είναι ξηρά και 40  τ.χλμ καλύπτονται από ύδατα (λίμνες, ποτάμια).
## Παραπομπές


Κατηγορία:Κομητείες του Μέριλαντ
Ραχούλα Λάρισας

Η **Ραχούλα** είναι οικισμός της Θεσσαλίας στην Περιφερειακή Ενότητα Λάρισας.

## Γενικά στοιχεία
Η Ραχούλα βρίσκεται στον κάμπο της Λάρισας, σε υψόμετρο 120 μέτρων και απέχει περίπου 14 χιλιόμετρα Δ.-ΝΔ. από την πόλη της Λάρισας ενώ στα βόρεια του χωριού περνάει η ΕΟ Λάρισας-Τρικάλων.  

Αναφέρεται επίσημα, μετά την Τουρκοκρατία και την Ένωση της Θεσσαλίας το 1883 με την ονομασία *Τουρσουνλάρ* στο ΦΕΚ 126Α - 02/04/1883 να προσαρτάται στον τότε δήμο Λαρίσης. Το 1912 με το ΦΕΚ 262Α - 31/08/1912 ορίστηκε έδρα του ομώνυμου νεοϊδρυθέντα δήμου και το 1919 με το ΦΕΚ 56Β - 10/09/1919 μετονομάστηκε σε Θωμαΐ. Το 1957 με ΦΕΚ 11Α - 24/01/1957  μετονομάστηκε σε Νεράϊδα και το 1959 (ΦΕΚ 5Α - 07/01/1959) σε Ραχούλα. Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με το Κάστρο, αποτελούν την ομώνυμη κοινότητα που υπάγεται στην Δημοτική Ενότητα Κοιλάδας  του Δήμου Λαρισαίων. Σύμφωνα με την απογραφή 2021 απογράφησαν 345 κάτοικοι ενώ με αυτήν του 2011 ήταν 472. 

## Εξωτερικοί σύνδεσμοι

* Αρχείο Δημοτικού Σχολείου Ραχούλας από το Εθνικό Ευρετήριο Αρχείων των Γενικών Αρχείων του Κράτους.
* Η απαγωγή του Θεσσαλού τσιφλικά... από την Μηχανή του Χρόνου.

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Λαρισαίων
Κάστρο Λάρισας

Το **Κάστρο** είναι οικισμός της Θεσσαλίας στην Περιφερειακή Ενότητα Λάρισας.

## Γενικά στοιχεία
Το Κάστρο βρίσκεται στον κάμπο της Λάρισας, σε υψόμετρο 98 μέτρων και απέχει περίπου 23 χιλιόμετρα Δ.-ΝΔ. από την πόλη της Λάρισας ενώ στα βόρεια του χωριού περνάει η ΕΟ Λάρισας - Τρικάλων. 

Αναφέρεται επίσημα, μετά την Τουρκοκρατία και την Ένωση της Θεσσαλίας το 1883 με την ονομασία *Αληφακάρ* στο ΦΕΚ 126Α - 02/04/1883 να προσαρτάται στον τότε δήμο Λαρίσης. Το 1913 με το ΦΕΚ 201Α - 10/10/1913 μετονομάστηκε σε *Αλήφακα* ενώ το 1957 με ΦΕΚ 11Α - 24/01/1957  μετονομάστηκε σε Κάστρον. Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με την Ραχούλα, αποτελούν την κοινότητα Ραχούλας που υπάγεται στην Δημοτική Ενότητα Κοιλάδας  του Δήμου Λαρισαίων. Σύμφωνα με την απογραφή 2021 απογράφησαν 25 κάτοικοι ενώ με αυτήν του 2011 ήταν 42. 

## Εξωτερικοί σύνδεσμοι

* Κάστρο Λάρισας: Το χωριό με τους πέντε κατοίκους που παραμένει κάτω από τις λάσπες από τον ιστότοπο https://tinealarissa.gr/.

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Λαρισαίων
Έλενα Παπασταματοπούλου

Η **Έλενα Παπασταματοπούλου** (21 Ιουλίου 2002) είναι Ελληνίδα αθλήτρια του τάε κβον ντο και παραολυμπιονίκης. Γεννήθηκε στα Ιωάννινα και είναι φοιτήτρια Ιατρικής. Στους Παραολυμπιακούς Αγώνες του 2024 κατέκτησε το χάλκινο μετάλλιο στην κατηγορία των +65 κιλών.

## Παραπομπές


Κατηγορία:Παραολυμπιονίκες
Κατηγορία:Έλληνες αθλητές του Τάε Κβον Ντο
Πρόεδρος της Ιρλανδίας

Ο **πρόεδρος της Ιρλανδίας** () είναι ο αρχηγός του κράτους της Ιρλανδίας και ο ανώτατος διοικητής των Ιρλανδικών Ενόπλων Δυνάμεων.

Ο πρόεδρος κατέχει το αξίωμα για επτά χρόνια και μπορεί να εκλεγεί για δύο το πολύ θητείες. Ο πρόεδρος εκλέγεται απευθείας από το λαό, αν και δεν διεξάγονται εκλογές εάν προταθεί μόνο ένας υποψήφιος, κάτι που συνέβη σε έξι περιπτώσεις, με πιο πρόσφατη το 2004. Η προεδρία είναι σε μεγάλο βαθμό συμβολικό και εθιμοτυπικό αξίωμα, αλλά ο πρόεδρος ασκεί ορισμένες περιορισμένες εξουσίες με απόλυτη διακριτικότητα, οι οποίες έχουν συνταγματική σημασία. Ο πρόεδρος ενεργεί ως εκπρόσωπος του ιρλανδικού κράτους και θεματοφύλακας του συντάγματος. Η επίσημη κατοικία του προέδρου είναι στο Phoenix Park, στο Δουβλίνο.

Το αξίωμα ιδρύθηκε από το Σύνταγμα της Ιρλανδίας το 1937. Ο πρώτος πρόεδρος ανέλαβε τα καθήκοντά του το 1938 και αναγνωρίστηκε διεθνώς ως αρχηγός κράτους το 1949 μετά την έναρξη ισχύος του Συντάγματος της Δημοκρατίας της Ιρλανδίας.

Η σημερινή πρόεδρος είναι η Κάθριν Κόνολι, η οποία εξελέγη στις 24 Οκτωβρίου 2025 και ορκίστηκε στις 11 Νοεμβρίου του ιδίου έτους.

## Διατελέσαντες πρόεδροι
Τα καθήκοντα του προέδρου ασκήθηκαν από Προεδρική Επιτροπή από την έναρξη ισχύος του Συντάγματος στις 29 Δεκεμβρίου 1937 μέχρι την εκλογή του Ντάγκλας Χάιντ το 1938, καθώς και κατά τις περιόδους χηρείας του 1974, 1976 και 1997.

## Παραπομπές


## Πηγές
* 
* 
* 
* .

Κατηγορία:Πολιτική της Ιρλανδίας

Κατηγορία:Λήμματα που περιέχουν κείμενο στα ιρλανδικά
Συνοικισμός Προσφύγων Λάρισας

Ο **Συνοικισμός Προσφύγων** είναι οικισμός της Θεσσαλίας στην Περιφερειακή Ενότητα Λάρισας.

## Γενικά στοιχεία
Ο Συνοικισμός Προσφύγων βρίσκεται στον κάμπο της Λάρισας, δίπλα στις νότιες όχθες του Πηνειού, σε υψόμετρο 90 μέτρων και απέχει περίπου 16 χιλιόμετρα δυτικά από την πόλη της Λάρισας ενώ στα νότια του χωριού περνάει η ΕΟ Λάρισας - Τρικάλων. Δημιουργήθηκε από Καππαδόκες πρόσφυγες που εγκαταστάθηκαν στην περιοχή μετά την ανταλλαγή πληθυσμών μεταξύ Ελλάδας και Τουρκίας.  

Απογράφεται επίσημα ως ξεχωριστός οικισμός για πρώτη φορά το 1951 στην τότε κοινότητα Γουνίτσης. Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με την Αμυγδαλέα, αποτελούν την κοινότητα Αμυγδαλέας που υπάγεται στην Δημοτική Ενότητα Κοιλάδας  του Δήμου Λαρισαίων. Σύμφωνα με την απογραφή 2021 απογράφησαν 29 κάτοικοι ενώ με αυτήν του 2011 ήταν 116. 

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Λαρισαίων
Κοινότητα Γιάννουλης

Η κοινότητα συστάθηκε για πρώτη φορά στις 22 Ιουλίου 1933. Λειτούργησε ως κοινότητα μέχρι την κατάργησή της το 1997 και την προαγωγή της σε δήμο. Πρόεδροι της κοινότητας και έπειτα δήμαρχοι διετέλεσαν τα εξής πρόσωπα:

## Δήμαρχοι Γιάννουλης (1999-2010)

## Παραπομπές
Λήδα Μανθοπούλου

Η **Λήδα Μαρία Μανθοπούλου** (Αθήνα, 14 Ιουνίου 2005) είναι Ελληνίδα αθλήτρια του στίβου και ασημένια παραολυμπιονίκης στους Θερινούς Παραολυμπιακούς Αγώνες 2024 στο Παρίσι στα 100 μέτρα T38.

Είναι κόρη του ηθοποιού Αίαντα Μανθόπουλου (1962–2023).

## Παραπομπές


Κατηγορία:Ελληνίδες αθλήτριες δρόμων ταχύτητας
Κατηγορία:Έλληνες παραολυμπιονίκες του στίβου
Κομητεία Μοντγκόμερι (Βόρεια Καρολίνα)

Η **Κομητεία Μοντγκόμερι** () είναι κομητεία στην πολιτεία της Βόρειας Καρολίνας των Ηνωμένων Πολιτειών Αμερικής. Κατά την απογραφή του 2020,  ο πληθυσμός ήταν  25,751 άτομα. Η διοικητική πρωτεύουσα (*έδρα της κομητείας*) είναι η Τροία. 

Η κομητεία ονομάστηκε προς τιμήν του Ρίτσαρντ Μοντγκόμερι, ενός Αμερικανού στρατηγού της Αμερικανικής Επανάστασης, ο οποίος σκοτώθηκε το 1775 ενώ προσπαθούσε να καταλάβει την πόλη του Κεμπέκ, στον Καναδά.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.299 τ.χλμ εκ των οποίων 1,273 τ.χλμ είναι στεριά και 26 τ.χλμ καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Βόρειας Καρολίνας
Νόρμα Νόλαν

Η **Νόρμα Μπεατρίς Νόλαν** (ισπανικά: *Norma Beatriz Nolan*, γενν. 22 Απριλίου 1938- 20 Αυγούστου 2025) ήταν Αργεντίνα μοντέλο και Μις Υφήλιος 1962.

Το 1962 κέρδισε τον τίτλο στα Μις Αργεντινή εκπροσωπώντας την Πολιτεία Σάντα Φε. Συμμετείχε στα Μις Υφήλιος 1962 που πραγματοποιήθηκε στο Μαϊάμι Μπιτς της Φλόριντα των Ηνωμένων Πολιτειών, όπου στέφθηκε νικήτρια.

## Παραπομπές


Κατηγορία:Αργεντίνες μοντέλα
Κατηγορία:Μις Υφήλιος
Μαργκαρέτα Άρβιντσον

Η **Μαργκαρέτα Άρβιντσον** (σουηδικά: *Margareta Arvidsson*, γενν. 12 Οκτωβρίου 1947) είναι Σουηδή ηθοποιός, μοντέλο και Μις Υφήλιος 1966. 
  
Το 1966 κέρδισε τον τίτλο στα Μις Σουηδία εκπροσωπώντας την πόλη Βένερσμποργκ. Συμμετείχε στα Μις Υφήλιος 1966 που πραγματοποιήθηκε στο Μαϊάμι Μπιτς της Φλόριντα των Ηνωμένων Πολιτειών, όπου στέφθηκε νικήτρια.

## Παραπομπές


Κατηγορία:Σουηδές μοντέλα
Κατηγορία:Σουηδές ηθοποιοί
Κατηγορία:Μις Υφήλιος
Σπιθριδάτης

Ο **Σπιθριδάτης** ( π.Χ.) ήταν Πέρσης σατράπης της Λυδίας και της Ιωνίας κατά την περίοδο βασιλείας του Δαρείου Γ΄ του Κοδομανού. Ήταν εκ των διοικητών των περσικών στρατευμάτων κατά τη Μάχη του Γρανικού, το 334 π.Χ.. Στη διάρκεια της συγκεκριμένης μάχης, ενώ επιχείρησε να πλήξει εκ των όπισθεν τον Αλέξανδρο τον Μέγα, το χέρι του κόπηκε από τον Κλείτο τον Μέλα, ενώ στη συνέχεια ο ίδιος απεβίωσε. 

[μικρογραφία|αριστερά|Ο Σπιθριδάτης επιτιθέμενος εκ των όπισθεν στον Αλέξανδρο τον Μέγα κατά τη [Μάχη του Γρανικού. Καλλιτεχνική αναπαράσταση του Σαρλ Λε Μπρεν (λεπτομέρεια).]]
Από την πλευρά του, ο Διόδωρος τον αναφέρει ως **Σπιθροβάτη**, ενώ, παράλληλα, φαίνεται να τον συγχέει με τον Μιθριδάτη, γαμπρό του Δαρείου, τον οποίο ο Αλέξανδρος φόνευσε κατά τη διάρκεια της μάχης ιδιοχείρως. Ωστόσο, σε αντίθεση με τον Αρριανό, ο Διόδωρος αποδίδει τα αναφερόμενα από τον πρώτο στον Σπιθριδάτη, αντιθέτως, στον αδερφό του, Ρωσάκη.

Κατόπιν του θανάτου του, ο Σπιθριδάτης αντικαταστάθηκε από τον Μακεδόνα στρατηγό Άσανδρο, ο οποίος και ανέλαβε τη διακυβέρνηση των εδαφών του.

## Παραπομπές

## Πηγές
*  

Κατηγορία:Αντίπαλοι του Μεγάλου Αλεξάνδρου
Κατηγορία:Αχαιμενίδες σατράπες
Κατηγορία:Στρατιωτικοί ηγέτες της Αχαιμενιδικής Αυτοκρατορίας
Κατηγορία:Πρόσωπα του 4ου αιώνα π.Χ.
Κατηγορία:Δαρείος Γ΄
Άννα Προύχνιακ

Η **Άννα Προύχνιακ** (πολωνικά: *Anna Próchniak*, γενν. 22 Δεκεμβρίου 1988) είναι Πολωνή ηθοποιός. Αρχικά, ασχολήθηκε με τον χορό μέχρι να αποφασίσει να μεταβεί στην ηθοποιία, όπου αποφοίτησε από την Εθνική Σχολή Κινηματογράφου του Λοτζ. Ο πρώτος μεγάλος διεθνής ρόλος της ήταν στο *[[Η ενοχή των αθώων]]* (Φεστιβάλ Κινηματογράφου Σάντανς 2016). Αξιόλογες ταινίες που έχει συμμετάσχει περιλαμβάνουν την πολωνική *[[Βαρσοβία 44]]* (2014), τη βορειοιρλανδική *[[Η εκδίκηση κυλάει στο αίμα]]* (Φεστιβάλ Κινηματογράφου Σάντανς 2017), τη λετονική *Olegs* (Φεστιβάλ Κινηματογράφου των Καννών 2019), τη σειρά *Baptiste* για το BBC One (2019) και τη σειρά *The Tattooist of Auschwitz* (2024). Είναι μέλος της Ευρωπαϊκής Ακαδημίας Κινηματογράφου (EFA).

## Φιλμογραφία

## Παραπομπές


## Εξωτερικοί σύνδεσμοι
* 
* 

Κατηγορία:Πολωνές ηθοποιοί κινηματογράφου
Κατηγορία:Πολωνές ηθοποιοί τηλεόρασης
Κατηγορία:Πολωνές ηθοποιοί θεάτρου
Κατηγορία:Απόφοιτοι της Εθνικής Σχολής Κινηματογράφου του Λοτζ